rejauldu/bengali-wikipedia huggingface dataset:
হ্যারল্ড জিওফ্রে ওয়েন টাপি ওয়েন-স্মিথ (; জন্ম: ১৮ ফেব্রুয়ারি, ১৯০৯ - মৃত্যু: ২৮ ফেব্রুয়ারি, ১৯৯০) কেপ টাউনের রন্দেবশ এলাকায় জন্মগ্রহণকারী খ্যাতিমান দক্ষিণ আফ্রিকান আন্তর্জাতিক ক্রিকেট তারকা ছিলেন। ১৯২৯ সালে দক্ষিণ আফ্রিকা ক্রিকেট দলের পক্ষে স্বল্পকালীন সময়ের জন্য অংশগ্রহণ করেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন। এছাড়াও, ইংরেজ প্রথম-শ্রেণীর কাউন্টি ক্রিকেটে মিডলসেক্স, অক্সফোর্ড বিশ্ববিদ্যালয় ও মেরিলেবোন ক্রিকেট ক্লাবের পক্ষে খেলার সুযোগ হয় তার। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শীতা দেখিয়েছেন টাপি ওয়েন-স্মিথ।  দক্ষিণ আফ্রিকার পক্ষে ক্রিকেট খেলার পাশাপাশি ইংল্যান্ড রাগবি ইউনিয়ন দলের অধিনায়কত্ব করেছেন।   আন্তর্জাতিক ক্রিকেট  ১৯২৯ সালে দক্ষিণ আফ্রিকার সদস্যরূপে ৫ টেস্টে অংশগ্রহণের সুযোগ হয় তার। সবগুলোই সফরকারী ইংল্যান্ড দলের বিপক্ষে ছিল। ১৫ জুন, ১৯২৯ তারিখে ইংল্যান্ডের বিপক্ষে টেস্ট অভিষেক ঘটে টাপি ওয়েন-স্মিথের।  ১৯৩০ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন তিনি।   রাগবি ইউনিয়নে অংশগ্রহণ  ১৯৩৪ থেকে ১৯৩৭ সময়কালে ১০বার ইংল্যান্ডের পক্ষে রাগবি ইউনিয়নে অংশ নেন। তন্মধ্যে, ১৯৩৭ সালে অনুষ্ঠিত হোম নেশন্স চ্যাম্পিয়নশীপে দলের অধিনায়কত্ব করেন। ফলে, ইংল্যান্ডের পক্ষে তিন খেলায় নেতৃত্ব দিয়েছেন টাপি ওয়েন-স্মিথ। ফুল ব্যাক এলাকায় চমকপ্রদভাবে আক্রমণ পরিচালনা করতেন। এছাড়াও, ইংল্যান্ডে বিশ্ববিদ্যালয়ে থাকাকালীন মুষ্টিযুদ্ধ ও অ্যাথলেটিক্সে অংশ নিয়ে পদক পেয়েছেন।   চিকিৎসা কর্ম  রোডস বৃত্তি নিয়ে অক্সফোর্ডের মাগদালেন কলেজে চিকিৎসাশাস্ত্র অধ্যয়ন করেন ওয়েন-স্মিথ। এরপর সেন্ট মেরি হসপিটাল মেডিক্যাল স্কুলে চিকিৎসক হিসেবে কাজ করেন। অক্সফোর্ডে অবস্থানকালে রাগবি ও ক্রিকেট খেলা চালিয়ে যেতে থাকেন।  ডিগ্রি লাভের পর জন্মভূমি দক্ষিণ আফ্রিকায় ফিরে যান। সেখানে দীর্ঘদিন বিশেষ করে নিজ এলাকা রন্দেবশে চিকিৎসা কর্ম চালিয়ে যান।   ব্যক্তিগত জীবন  রন্দেবশ এলাকায় অবস্থিত ডিওসেসান কলেজে অধ্যয়ন করেন। এরপর কেপটাউন বিশ্ববিদ্যালয়ে ভর্তি হন। সর্ব-ক্রীড়ায় পারদর্শীতা দেখিয়েছেন টাপি ওয়েন-স্মিথ। বিদ্যালয় ও বিশ্ববিদ্যালয়ের পর্যায়ের ক্রিকেট ও রাগবি খেলায় অংশগ্রহণ করেন। এছাড়াও অন্যান্য ক্রীড়াতেও অংশগ্রহণ ছিল তার।  ব্যক্তিগত জীবনে বিবাহিত টাপি ওয়েন-স্মিথের সংসারে মাইকেল ওয়েন-স্মিথ নামীয় পুত্রসন্তান দক্ষিণ আফ্রিকার বিশিষ্ট সাংবাদিক। তিনি ২০০৭ থেকে ২০১০ সাল পর্যন্ত ক্রিকেট সাউথ আফ্রিকার গণমাধ্যম ব্যবস্থাপক হিসেবে কাজ করেছেন।  ২৮ ফেব্রুয়ারি, ১৯৯০ তারিখে ৮১ বছর বয়সে কেপ প্রদেশের রোজব্যাংক এলাকায় টাপি ওয়েন-স্মিথের দেহাবসান ঘটে।   তথ্যসূত্র    আরও দেখুন   স্যান্ডি বেল  এ. এন. হর্নবি  উইজডেন বর্ষসেরা ক্রিকেটার  দক্ষিণ আফ্রিকান টেস্ট ক্রিকেটারদের তালিকা  ক্রিকেট ও রাগবি ইউনিয়ন খেলোয়াড়দের তালিকা   বহিঃসংযোগ      টাপি ওয়েন-স্মিথের রাগবি খেলার পরিসংখ্যান  বিষয়শ্রেণী:১৯০৯-এ জন্ম বিষয়শ্রেণী:১৯৯০-এ মৃত্যু বিষয়শ্রেণী:অক্সফোর্ড বিশ্ববিদ্যালয়ের ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:ওয়েস্টার্ন প্রভিন্সের ক্রিকেটার বিষয়শ্রেণী:জেন্টলম্যানের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:মিডলসেক্সের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:এইচ. ডি. জি. লেভেসন গাওয়ার একাদশের ক্রিকেটার বিষয়শ্রেণী:দক্ষিণ আফ্রিকান রাগবি ইউনিয়ন খেলোয়াড়
প্রমথনাথ বন্দ্যোপাধ্যায়  (১৮৭৮ – ৫ নভেম্বর ১৯৬০ ) ছিলেন একজন বিশিষ্ট ভারতীয় বাঙালি অর্থনীতিবিদ ও খ্যাতনামা শিক্ষাবিদ।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪২০-৪২১,  অর্থনীতির অধ্যাপক তিনি ছিলেন একজন প্রকৃত দেশপ্রেমিক ও রাজনীতিবিদ। তিনি  কলকাতা বিশ্ববিদ্যালয়ের উপাচার্য (১৩।০৩|১৯৪৬ - ২৩|০৯|১৯৪৯|) ছিলেন।  জন্ম ও শিক্ষা জীবন প্রমথনাথ বন্দ্যোপাধ্যায়ের জন্ম  ব্রিটিশ ভারতের অধুনা  উত্তরপ্রদেশের মির্জাপুরে। পিতা ননীলাল বন্দ্যোপাধ্যায় ছিলেন মৈনপুরীর বিখ্যাত উকিল। তিনি কলকাতা বিশ্ববিদ্যালয় থেকে অর্থনীতিতে এম.এ পাশের পর গবেষণার জন্য ইংল্যান্ডে যান। তিনিই প্রথম ভারতীয় হিসাবে অর্থনীতিতে লন্ডন স্কুল অব ইকোনমিক্সের ডক্টর অব সায়েন্স।   কর্মজীবন  দেশে প্রত্যাবর্তনের পর তিনি অর্থনীতিতে একজন স্বীকৃত ব্যক্তিত্ব হিসাবেই পরিচিতি পান। তিনি ১৯২০ খ্রিস্টাব্দ হতে পনেরো বৎসর  কলকাতা বিশ্ববিদ্যালয়ে অর্থনীতির মিন্টো প্রফেসর ছিলেন।  তাছাড়া কেবল শিক্ষাব্যবস্থা নয়, ভারতের অর্থনীতির উপর তার বিশেষজ্ঞের জ্ঞান দেশের সেবায় নির্দেশকের কাজ করেছিল। প্রখ্যাত ইংরেজ লেখক ও দার্শনিক অ্যালডাস লিওনার্ড হাক্সলির তথ্যভিত্তিক রচনায় প্রমথনাথ শ্রদ্ধার সাথে উল্লেখিত হয়েছেন।   রাষ্ট্রগুরু  সুরেন্দ্রনাথ বন্দ্যোপাধ্যায়ের প্রভাবে তিনি রাজনীতিতে যোগ দেন। ১৯২৩-৩০ খ্রিস্টাব্দ পর্যন্ত তিনি জাতীয় কংগ্রেসের হয়ে বঙ্গীয় আইন সভার এবং ১৯৩৫-৪৬ খ্রিস্টাব্দ পর্যন্ত কেন্দ্রীয় আইন সভার সভ্য ছিলেন। তবে সাম্প্রদায়িক বাঁটোয়ারা গ্রহণের প্রতিবাদে তিনি জাতীয় কংগ্রেস পরিত্যাগ করেন এবং পণ্ডিত  মদনমোহন মালব্যের সঙ্গে একযোগে জাতীয় দল তথা কংগ্রেস ন্যাশনালিস্ট পার্টি গঠন করেন। সেকারণে ১৯৪২-৪৫ খ্রিস্টাব্দ পর্যন্ত তিনি কেন্দ্রীয় আইনসভায় কংগ্রেস ন্যাশনালিস্ট পার্টির নেতা ছিলেন।   তিনি ভারতের স্বাধীনতা সংগ্রামে তথা জাতীয়তাবাদী ক্রিয়াকলাপে বুদ্ধিজীবীমহলের ব্যক্তিত্বদের অন্যতম ছিলেন।  রামমোহন লাইব্রেরি ও ফ্রি রিডিং রুমের সঙ্গে যুক্ত ছিলেন। ১৯৪৪-৫৬ খ্রিস্টাব্দ পর্যন্ত তিনি সভাপতি ছিলেন। তারই নেতৃত্বে কলকাতা মহানগরীর আইকনিক ল্যান্ডমার্ক- ঐতিহ্যবাহী ফেডারেশন হলে ১৯৫৩ খ্রিস্টাব্দে ফেডারেশন হল সোসাইটি, গ্রন্থাগার ও সভাকক্ষ প্রতিষ্ঠিত হয়। ১৯৪৪-৪৯ খ্রিস্টাব্দ পর্যন্ত তিনি  ইন্ডিয়ান অ্যাসোসিয়েশন তথা ভারতসভার অধ্যক্ষ ছিলেন। বহুদিন  কলকাতা বিশ্ববিদ্যালয়ের সিনেট ও সিন্ডিকেটের সদস্য ছাড়াও, তিনি ১৯৪৬ খ্রিস্টাব্দের ১৩ মার্চ হতে ১৯৪৯ খ্রিস্টাব্দের ২৩ সেপ্টেম্বর পর্যন্ত বিশ্ববিদ্যালয়ের উপাচার্য পদে ছিলেন।  দেশের অর্থনীতির উপর বহু গ্রন্থ রচনা করেছেন। উল্লেখযোগ্য গ্রন্থগুলি হল-  এ হিস্ট্রি অফ ইন্ডিয়ান ট্যাক্সেশন  প্রোভিনশিয়াল ফিনান্স অফ ইন্ডিয়া  ফিস্ক্যাল পলিসি অফ ইন্ডিয়া  এ স্টাডি অফ ইন্ডিয়ান ইকোনমিক্স  পাবলিক অ্যাডমিনিস্ট্রেশন ইন অ্যানসেন্ট ইন্ডিয়া  ইন্ডিয়ান ফিন্যান্স  তথ্যসূত্র   বিষয়শ্রেণী:১৮৭৮-এ জন্ম বিষয়শ্রেণী:১৯৬০-এ মৃত্যু বিষয়শ্রেণী:মির্জাপুর জেলার ব্যক্তি বিষয়শ্রেণী:বাঙালি অর্থনীতিবিদ বিষয়শ্রেণী:ভারতীয় অর্থনীতিবিদ বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের শিক্ষক বিষয়শ্রেণী:কলকাতা বিশ্ববিদ্যালয়ের উপাচার্য বিষয়শ্রেণী:ভারতীয় শিক্ষাবিদ বিষয়শ্রেণী:বাঙালি শিক্ষাবিদ
মরিগাঁও () উত্তর পূর্ব ভারতে অবস্থিত আসাম রাজ্যের মরিগাঁও জেলার জেলাসদর এবং শহরাঞ্চল গঠন কমিটির অন্তর্গত একটি শহর। ১৯৯৫ খ্রিস্টাব্দের ১৪ই এপ্রিল (৩০শে চৈত্র ১৪০১ বঙ্গাব্দ) নাগাদ আসাম সরকার টিওয়া স্বায়ত্ত্বশাসিত অঞ্চল তথা টিওয়াশংকে সরকারী মান্যতা দেয়। মরিগাঁও, কামরূপ ও নগাঁও জেলার ২৮টি ব্লকের ১৪৪টি গ্রাম ছিলো এই অঞ্চলের অধীন। টিওয়াশংয়ে দপ্তর পরবর্তীকালে মরিগাঁওতে স্থাপিত হয়। মরিগাঁও শহরের ডাক সূচক সংখ্যাটি হলো ৭৮২১০৫।  ইতিহাস লাচিত বড়ফুকনের সময়কালে দরং থেকে দুজন রাজকুমার রাম সিংহ এবং ভীম সিংহ উপযুক্ত সমতল ভূমির খোঁজে ব্রহ্মপুত্র নদ পাড় করে এই স্থানের কিছু উত্তরে ব্রহ্মপুত্র নদের তীরে আসেন। ভীম সিংহ ঐ স্থানে বসতি স্থাপন করলেও রাম সিংহ দরংয়ের উদ্দেশ্যে আবার রওনা দেন। স্থানীয় লোকেরা ভীম সিংহকে বিশেষ পছন্দ করতেন না ফলে তিনি মরি বিলের নিকট আবার বসতি স্থাপন করেন। এই স্থানটিই কালক্রমে মরিগাঁও নামে পরিচিতি পায়।  ১৯৮৯ খ্রিস্টাব্দের ২৯শে সেপ্টেম্বর (১২ই আশ্বিন ১৩৯৬ বঙ্গাব্দ) পূর্বতন নগাঁও জেলা ভেঙে নতুন মরিগাঁও জেলা স্থাপন করা হয়, যার প্রশাসনিক সদরটি রয়েছে মরিগাঁও শহরে।  জনতত্ত্ব ২০১১ খ্রিস্টাব্দে ভারতের জনগণনা অনুসারে আসামের মরিগাঁও শহরের জনসংখ্যা ২৯১৬৪ জন, যার মধ্যে পুরুষ ১৪৭৯৩ জন ও নারী ১৪৩৭১ জন, অর্থাৎ প্রতি ১০০০ পুরুষে নারী সংখ্যা ৯৭১। ছয় বৎসর অনূর্ধ্ব শিশু সংখ্যা ৩২৪৭, যা সমগ্র শহরের জনসংখ্যার ১১.১৩ শতাংশ। শিশুদের মধ্যে লিঙ্গানুপাত প্রতি ১০০০ পুরুষে ৮৭৯ জন। ছয় বৎসরোর্ধ্ব লোকের মধ্যে ২৩১৭৫ জন অর্থাৎ ৮৯.৪২ শতাংশ স্বাক্ষর। শহরটিতে পুরুষ সাক্ষরতার হার ৯২.৯৫ শতাংশ ও নারী সাক্ষরতার হার ৮৫.৮২ শতাংশ। সমগ্র মরিগাঁও জেলাতেই কৈবর্ত সম্প্রদায় ও টিওয়া জনজাতির লোকেরা একত্রে সংখ্যাগরিষ্ঠতা প্রদর্শন করে।https://www.census2011.co.in/data/town/801561-marigaon-assam.html  নির্বাচনকেন্দ্র  মরিগাঁও শহরটি নগাঁও লোকসভা কেন্দ্র ও মরিগাঁও বিধানসভা কেন্দ্রের অন্তর্ভুক্ত।  পরিবহন ভারতের জাতীয় সড়কগুলির মধ্যে ৩৭ নং জাতীয় সড়কটি মরিগাঁওয়ের নিকটবর্তী। শহরটির পশ্চিমদিকে বয়ে গেছে পুকুরিয়া নদী, এই নদীর ওপর দিয়ে দণ্ডুয়া-ধরমতুল সড়কটি মরিগাঁও অবধি বিস্তৃৃৃত। ভারতীয় রেলের উত্তর-পূর্ব সীমান্ত রেল রেলবিভাগের অন্তর্গত গুয়াহাটি-লামডিং খণ্ডের ওপর অবস্থিত ধরমতুল রেলওয়ে স্টেশনটি মরিগাঁওয়ের নিকটবর্তী। এছাড়া ঐ একই রেলখণ্ডের জাগীরোড রেলওয়ে স্টেশনটি মরিগাঁওয়ের সাথে মরিগাঁও রোডের মাধ্যমে যুক্ত।  শিক্ষা মরিগাঁও শহরে অবস্থিত কিছু বিখ্যাত মহাবিদ্যালয় হলো -  মরিগাঁও মহাবিদ্যালয়  ঘনকান্ত বড়ুয়া মহাবিদ্যালয়, মরিগাঁও  কলেজ অব এডুকেশন, মরিগাঁও  শিক্ষা ও প্রশিক্ষণকেন্দ্র জেলা প্রতিষ্ঠান, মরিগাঁও  ইন্ডাস্ট্রিয়াল ট্রেইনিং ইন্সটিটিউট, মরিগাঁও  ভুরাগাঁও মহাবিদ্যালয়, ভুরাগাঁও, মরিগাঁও  তথ্যসূত্র  বিষয়শ্রেণী:আসামের শহর ও নগর বিষয়শ্রেণী:মরিগাঁও জেলার শহর ও নগর
মিয়ানওয়ালী জেলা  (; পশতু,), পাকিস্তানের পাঞ্জাব প্রদেশের উত্তর-পশ্চিম অঞ্চলে অবস্থিত একটি জেলা। এটি পাঞ্জাব এবং খাইবার পাখতুনখোয়া প্রদেশের সীমান্ত জেলা হিসেবে পরিচিত। মিয়ানওয়ালীর লোকেরা মূলত খাইবার পাখতুনখোয়া ও পাঞ্জাবের সংস্কৃতির সাথে পরিচিত এবং তাদের সংস্কৃতির সাথে খাপ খাইয়ে চলে থাকে।  জনসংখ্যার উপাত্ত ১৯৯৮ সালের আদমশুমারি আনুমানিক হিসাব অনুযায়ী, জেলাটির জনসংখ্যা ছিল প্রায় ১০,০৫৭,০০০ জন এর মত যার মধ্যে ২১% শহুরে বসবাস করে থাকেন। মোট জনসংখ্যার ভিত্তিতে মাতৃভাষা হিসেবে"Mother tongue": defined as the language of communication between parents and children, and recorded of each individual. পাঞ্জাবী ভাষায় কথা বলে প্রায় (%, সরাইকি ভাষায় (১২%), পশতু (১০%) এবং বাকী  উর্দু ভাষা (৩.৫%) রয়েছেন)।   আরো পড়ুন  "Wichara Watan" By Harish Chander Nakra, New Delhi, India   তথ্যসূত্র    বহিঃসংযোগ  Early history of Niazi tribe  Niazi Chiefs in the Mughal empire     বিষয়শ্রেণী:পাঞ্জাব, পাকিস্তানের জেলা বিষয়শ্রেণী:মিয়ানওয়ালী জেলা
ব্যবহার   This template creates a MOS:RJL-compliant header for junction or exit lists. It can be combined with  to create a complete, standardized table for a highway. To use this template to create the header for an exit list, use |exit after the template name before any additional parameters.  This template accepts these parameters, all optional: ref: (alt: length_ref) a reference for the mileposts in the table. The reference will be placed next to the "Mile" heading eref: (alt: exit_ref) a reference for the exit numbers in the table. The reference will be placed next to the "Exit" heading in an exit list county: the name of the county that the road is within, if in one county. The presence of this parameter will remove the county column from the header and generate the following note above the table: "The entire highway is in {{{county}}} County." The county will be wikilinked appropriately. nocty: specify "nocty=yes" to disable the county column without producing the hatnote above the table. Use this when it is necessary to create a custom hatnote, such as when an entire route is on a county line. If the location column needs to be disable as well, add |location=none. location: the name of the location that the road is within, if in one municipality. The location and county will be wikilinked appropriately. The presence of the location parameter will remove the location column from the header and generate the following note above the table: "The entire highway is in {{{location}}}, {{{county}}} County." ctdab: further disambiguation by county for locations. Enter the county, and it will generate the correct disambigution. former: Specify "former=yes" if the article route is historical (i.e. no longer exists). This will change the note to read "The entire highway was in..." This parameter has no effect if "county" is not specified. type: to change the word "highway" in the note above the table. Set this to "road" for county roads, "byway" for National Scenic Byways and the like. unnum: set to yes if being using in an exit list that has unnumbered exits. It will add "All exits are unnumbered." as a note above the table. (former will also set this note in the past tense "exits were...").  আরও দেখুন
দাবণগেরে জেলা, হলো দক্ষিণ ভারতে অবস্থিত কর্ণাটক রাজ্যের দক্ষিণ-মধ্যভাগে অবস্থিত একটি জেলা৷ এটি কর্ণাটকের চারটি প্রশাসনিক বিভাগের বেঙ্গালুরু বিভাগের অন্তর্গত৷ জেলাটির জেলাসদর রয়েছে দাবণগেরে শহরে৷ ২০১১ খ্রিস্টাব্দে জেলাটির ৩২.৩১ শতাংশ লোক শহরবাসী৷ ১৯৯৭ খ্রিস্টাব্দে চিত্রদুর্গ ও শিবমোগ্গা জেলা থেকে কিছু কিছু তালুক নিয়ে তৎকালীন মুখ্যমন্ত্রী জে. এইচ. প্যাটেল এই জেলাটি গঠন করেন৷ জেলাটিতে উত্তর ও দক্ষিণ উভয় কর্ণাটকীয় প্রভাব লক্ষ্য করা যায়৷  দাবণগেরে জেলায় রয়েছে ৬ টি তালুক, ২০টি হোবলি, ১৯৭ টি গ্রাম পঞ্চায়েত ও ৬৫২ টি গ্রাম রয়েছে৷ এছাড়া রয়েছে ৯০৪টি পাটন দুটি নগর নিগম ও একটি পৌরসংস্থা রয়েছে৷ District formation  The Official Website Of Zilla Panchayat, Davangere, Government of Karnataka.  ভূগোল দাবণগেরে জেলাটি দাক্ষিণাত্য মালভূমির মধ্য-পশ্চিম দিকের বায়লুসীমাতে অবস্থিত৷ জেলাটির উত্তর দিকে রয়েছে বেল্লারী জেলা, পূর্ব দিকে রয়েছে চিত্রদুর্গ জেলা, দক্ষিণ দিকে রয়েছে চিকমাগালুর জেলা, দক্ষিণ-পশ্চিম দিকে রয়েছে শিবমোগ্গা জেলা এবং উত্তর-পশ্চিম দিকে রয়েছে হাবেরী জেলা৷ জেলাটি কর্ণাটকের কেন্দ্রস্থলে ১৩॰০৫' উত্তর অক্ষাংশ থেকে ১৪॰৫০' উত্তর অক্ষাংশ এবং ৭৫॰৩০' পূর্ব দ্রাঘিমা থেকে ৭৬॰৩০' পূর্ব দ্রাঘিমায় ৫৯২৬ বর্গকিলোমিটার ক্ষেত্রফলে অবস্থিত৷ জেলাটিতে একাধিক বায়ুকল রয়েছে৷  অর্থনীতি ২০০৬ খ্রিস্টাব্দে ভারত সরকারের গ্রামীণ বিকাশ এবং পঞ্চায়েত রাজ মন্ত্রণালয় দাবণগেরে জেলাটিকে ভারতের তৎকালীন ৬৪০ টি জেলার মধ্যে অর্থনৈতিকভাবে পিছিয়ে পড়া আড়াইশো টি জেলার তালিকার অন্তর্ভুক্ত করেছে।  এরকম পিছিয়ে পড়া জেলার তকমা প্রাপ্ত কর্নাটকের পাঁচটি জেলার মধ্যে দাবণগেরে অন্যতম। জেলা টি ব্যাকওয়ার্ড রিজিওন গ্রান্ট ফান্ড বা বিআরজিএফ এর আওতাভুক্ত।  জনতত্ত্ব ২০১১ খ্রিস্টাব্দে ভারতের জনগণনা অনুসারে কর্ণাটকের দাবণগেরে জেলার মোট জনসংখ্যা ছিলো ১৯,৪৫,৪৯৭ জন, যা আফ্রিকার দক্ষিণদিকে অবস্থিত লেসোথো রাষ্ট্রের  বা আমেরিকা যুক্তরাষ্ট্রের পশ্চিম ভার্জিনিয়া রাজ্যের জনসংখ্যার সমতুল্য৷ ২০১১ খ্রিস্টাব্দে ভারতের মোট ৬৪০ টি জেলার মধ্যে জনসংখ্যার বিচারে দাবণগেরে জেলাটি ২৪১তম স্থান অধিকার করেছে৷ জেলাটির জনঘনত্ব ৷ ২০০১ থেকে ২০১১ খ্রিস্টাব্দের মধ্যে এই জেলার জনসংখ্যার বৃদ্ধির হার ছিলো ০৮.৭১ শতাংশ৷ জেলাটিতে প্রতি হাজার পুরুষে ৯৬৭ জন নারী বাস করেন৷ এখানে সর্বমোট সাক্ষরতার হার ৭৫.৭৪ শতাংশ, যেখানে পুরুষ সাক্ষরতার হার ৮২.৪০ শতাংশ এবং নারী সাক্ষরতার হার ৬৮.৯১ শতাংশ৷   তথ্যসূত্র  বিষয়শ্রেণী:কর্ণাটকের জেলা বিষয়শ্রেণী:দাবণগেরে জেলা বিষয়শ্রেণী:১৯৯৭-এ কর্ণাটকে প্রতিষ্ঠিত
() একটি জাপানি বহুজাতিক কনজিউমার ইলেকট্রনিক্স কোম্পানি, এর প্রধান কার্যালয় কিয়োটো, জাপান এ। নিনটেনডো বিশ্বের বৃহত্তম ভিডিও গেম কোম্পানি (আয় এর উপর ভিত্তি করে)। ফুসিজো ইয়ামাকি, সেপ্টেম্বর ২৩, ১৮৮৯ সালে এটি প্রতিষ্ঠা করে। বিভিন্ন ব্যবসা এর সাথে জড়িত হওয়ার পর ১৯৭৭ সালে নিনটেন্ডো হতে বাজারে মুক্তি পায় তাদের প্রথম কনসোল, কালার টিভি-গেম। ১৯৮১ সালে নিনটেন্ডো আন্তর্জাতিক খ্যাতি অর্জন করে ডঙ্কি কং গেম প্রকাশের মাধ্যমে। এ খ্যাতি আরো বৃদ্ধি পায় ১৯৮৫ সালে মুক্তি পাওয়া নিনটেন্ড এন্টারটেইনমেন্ট সিস্টেম ও সুপার মারিও ব্রোস. দ্বারা।   এরপর আর পিছনে ফিরে তাকাতে হয়নি নিনটেন্ডো এর। একে একে তারা প্রকাশ করে গেম বয়, গেম বয় কালার, গেম বয় এডভান্সড, সুপার নিনটেন্ডো এন্টারটেইনমেন্ট সিস্টেম, নিনটেন্ডো ডিএস, উইই, উইই ইউ, নিনটেন্ডো সুইচ এর মতো জনপ্রিয় সব গেমিং কনসোল। ফলে তৈরি হয় বিখ্যাত কিছু গেম ফ্রেঞ্চাইজ। যেমন- মারিও, ডঙ্কি কং, দ্য লেজেন্ড অব জেলডা, মেট্রয়েড, ফায়ার এম্বলেম, কারবি, পোকেমন, সুপার স্ম্যাশ ব্রোস., অ্যানিমেল ক্রসিং, জেনোব্লেড ইত্যাদি।    তথ্যসূত্র    বহিঃসংযোগ     (দেশ নিয়ন্ত্রক)  নিনটেনডো অস্ট্রেলিয়া  Nintendo Power  Official Nintendo Magazine (UK)   Nintendo in Depth Archive  by The Daily Telegraph  বিষয়শ্রেণী:কিয়োতো   বিষয়শ্রেণী:১৮৮৯-এ প্রতিষ্ঠিত জাপানি কোম্পানি বিষয়শ্রেণী:১৮৮৯-তে প্রতিষ্ঠিত প্রতিষ্ঠান বিষয়শ্রেণী:ইন্টারাকটিভ শিল্প ও বিজ্ঞান একাডেমীর সদস্য বিষয়শ্রেণী:কিয়োটো জেলায় ভিত্তিক প্রতিষ্ঠান বিষয়শ্রেণী:রেডমোন্ড, ওয়াশিংটনে ভিত্তিক প্রতিষ্ঠান বিষয়শ্রেণী:ওয়াশিংটন (রাষ্ট্র)-তে ভিত্তিক প্রতিষ্ঠান বিষয়শ্রেণী:জাপানের কোম্পানি বিষয়শ্রেণী:বিনোদন সফটওয়্যার অ্যাসোসিয়েশন বিষয়শ্রেণী:তাস প্রস্তুতকারক বিষয়শ্রেণী:সিয়াটেল মেরিনার মালিক বিষয়শ্রেণী:জাপানের খেলনা কোম্পানি বিষয়শ্রেণী:জাপানের ভিডিও গেম কোম্পানি বিষয়শ্রেণী:ভিডিও গেম উন্নয়ন কোম্পানি বিষয়শ্রেণী:ভিডিও গেম প্রকাশক বিষয়শ্রেণী:জাপানি মার্কা বিষয়শ্রেণী:টোকিও স্টক এক্সচেঞ্জে তালিকাভুক্ত কোম্পানি বিষয়শ্রেণী:জাপানে সদর দফতর বহুজাতিক কোম্পানি
সহস্রধারা ঝর্ণা বাংলাদেশের চট্টগ্রাম জেলার সীতাকুণ্ড উপজেলায় অবস্থিত।  বর্ণনা চট্টগ্রামের সীতাকুণ্ড উপজেলার চন্দ্রনাথ রির্জাভ ফরেস্ট ব্লকের চিরসবুজ বনাঞ্চল সমৃদ্ধ সীতাকুণ্ড ইকোপার্কে সহস্রধারা ঝর্ণাটি অবস্থিত। ইকোপার্কটি চট্টগ্রাম শহর থেকে ৩৫ কি.মি. উত্তরে ঢাকা-চট্টগ্রাম মহাসড়ক এবং রেলপথের পূর্ব পাশে অবস্থিত। বর্ষাকাল ব্যতীত বছরের অন্যান্য সময় এই ঝর্ণায় পানি কম থাকে। ইকোপার্কের মূল গেট থেকে ইটবিছানো পথ ধরে পাঁচ কিলোমিটার গেলে ঝর্ণাটির দেখা মেলে। ঝর্ণাটির খুব কাছে সুপ্তধারা ঝর্ণা নামে আরেকটি ঝর্ণা আছে।   আরও দেখুন  বাংলাদেশের জলপ্রপাতসমূহের তালিকা।   তথ্যসূত্র    বহিঃসংযোগ   বিষয়শ্রেণী:বাংলাদেশের জলপ্রপাত বিষয়শ্রেণী:সীতাকুণ্ড উপজেলা বিষয়শ্রেণী:চট্টগ্রাম জেলার ভূগোল বিষয়শ্রেণী:চট্টগ্রাম জেলার দর্শনীয় স্থান
thumb|মাসিহ আলিনেজাদ  মাসিহ আলিনেজাদ (, জন্ম নাম মাসুমেহ আলিনেজাদ-ঘোমি (), ১১ই সেপ্টেম্বর, ১৯৭৬) একজন আমেরিকান সাংবাদিক, লেখক, রাজনৈতিক কর্মী ও নারী অধিকার কর্মী। আলিনেজাদ বর্তমানে ভয়েস অব আমেরিকা ফার্সি পরিষেবা একজন উপস্থাপক / প্রযোজক হিসাবে, রেডিও ফর্দার একজন সংবাদদাতা, এর মানোটো টেলিভিশনে একজন ঘন অবদানকারী এবং ইরানওয়্যারের করার জন্য একটি সম্পাদনাকারী হিসাবে কাজ করে।  আলিনেজাদ ইরানের মানবাধিকার, বিশেষ করে নারীদের অধিকারের সমালোচনার দিকে মনোনিবেশ করেন। তিনি এখন নিউইয়র্ক সিটিতে নির্বাসিত জীবনযাপন করছেন, এবং ইউএন ওয়াচের ২০১৫ সালের জেনেভা সামিট ফর হিউম্যান রাইটস থেকে একটি মানবাধিকার পুরস্কার, মেহেদী সেমসার ফাউন্ডেশনের ওমিড সাংবাদিকতা পুরস্কার এবং একটি "অত্যন্ত প্রশংসিত" এআইবি মিডিয়া এক্সিলেন্স অ্যাওয়ার্ড সহ বেশ কয়েকটি পুরস্কার জিতেছেন।  তিনি তার ও তার পরিবারের বিরুদ্ধে হয়রানির জন্য মার্কিন যুক্তরাষ্ট্রের একটি ফেডারেল আদালতে ইরান সরকারের বিরুদ্ধে ২০১৯ সালে মামলা করেন। তিনি ২০১৮ সালে দ্য উইন্ড ইন মাই হেয়ার নামে একটি বই প্রকাশ করেছিলেন, যা ইরানে তার বেড়ে ওঠার অভিজ্ঞতার সাথে সম্পর্কিত, যেখানে তিনি দাবি করেন যে "মেয়েদের মাথা নীচু রাখার জন্য, যতটা সম্ভব অবাধ্য হতে ও নম্র হওয়ার জন্য উত্থাপিত হয়"। মার্কিন সরকারি আইনজীবীরা ২০২১ সালেঅভিযোগ করেছিলেন যে তিনি ইরানি সরকারের দ্বারা অপহরণের চক্রান্তের লক্ষ্য ছিলেন।   ইসলামী সর্বগ্রাসীতার বিরোধিতা  থাম্ব|২০০৯ সালে ইরান থেকে যুক্তরাষ্ট্রে যাওয়ার পর আলিনেজাদ  তিনি ২০১৪ সালে একটি ফেসবুক পেজ মাই স্টিলথী ফ্রিডম (যা ইরানি মহিলাদের স্টিলথী ফ্রিডমস নামেও পরিচিত) চালু করে, যেখানে ইরানি মহিলাদের হিজাব ছাড়া নিজের ছবি পোস্ট করার আমন্ত্রণ জানানো হয়। পৃষ্ঠাটি দ্রুত আন্তর্জাতিক মনোযোগ আকর্ষণ করে এবং লক্ষ লক্ষ লাইক পায়। যাইহোক, কেউ কেউ দাবি করেছেন এটি ইরান বিরোধী মার্কিন রক্ষণশীলদের দ্বারা নারী অধিকার কর্মীদের শোষণ।  ইউএন ওয়াচ দ্বারা ২০১৫ সালে পরিচালিত জেনেভা সামিট ফর হিউম্যান রাইটস অ্যান্ড ডেমোক্রেসি, তাকে তার "মৌলিক মানবাধিকার, স্বাধীনতা ও সমতার জন্য ইরানি নারীদের সংগ্রামকে সমর্থন করার জন্য কণ্ঠহীনদের কণ্ঠ দেওয়া এবং মানবতার বিবেককে আলোড়িত করার" জন্য নারী অধিকার পুরস্কার প্রদান করে।  তিনি বলেছেন যে তিনি হিজাবের বিরোধী নন, তবে বিশ্বাস করেন এটি ব্যক্তিগত পছন্দের বিষয় হওয়া উচিত। ইরানে, যেসব নারী হিজাব ছাড়া প্রকাশ্যে উপস্থিত হয় তাদের গ্রেপ্তারের ঝুঁকি থাকে।  কিছু নারী এই প্রচারাভিযানকে মার্কিন পররাষ্ট্র নীতির হাতিয়ার এবং মার্কিনরা কেবল শাসন পরিবর্তনের জন্য এই স্রোতগুলিকে কাজে লাগাতে আগ্রহী হিসেবে অভিহিত করে নিবন্ধ প্রকাশ করেছেন।  তথ্যসূত্র  বিষয়শ্রেণী:নারী অধিকার কর্মী বিষয়শ্রেণী:ইরানি নারী অধিকার কর্মী বিষয়শ্রেণী:মার্কিন যুক্তরাষ্ট্রে ইরানি অভিবাসী বিষয়শ্রেণী:১৯৭৬-এ জন্ম বিষয়শ্রেণী:নির্বাসিত ইরানি বিষয়শ্রেণী:জীবিত ব্যক্তি বিষয়শ্রেণী:ইরানি সাংবাদিক বিষয়শ্রেণী:ইরানি নারী সাংবাদিক বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক বিষয়শ্রেণী:২১শ শতাব্দীর মার্কিন স্মৃতিকথাকার বিষয়শ্রেণী:মার্কিন নারী স্মৃতিকথাকার
নিম্নলিখিতটি আলসারেটিভ কোলাইটিস-এ আক্রান্ত উল্লেখযোগ্য ব্যক্তিদের একটি তালিকা।   নাম  খ্যাতি  সূত্র  জাপানের প্রধানমন্ত্রী (২০০৬–২০০৭ এবং ২০১২–২০২০) আমেরিকান সঙ্গীতশিল্পী  টিভি ও রেডিও শো ব্যক্তিত্ব, খাদ্য সরবরাহকারী  আমেরিকান বেসবল পিচার  আমেরিকান ফুটবল খেলোয়াড়  আমেরিকান অভিনেত্রী  পোলিশ বংশোদ্ভূত জার্মান লেখক ও টিভি ব্যক্তিত্ব জর্জ এইচ. ডব্লিউ. বুশ-এর পুত্র  আমেরিকান ফুটবল খেলোয়াড়  ব্রিটিশ মেরু অভিযাত্রী Sarah Wheeler: Cherry: A Life of Apsley Cherry-Garrard. Modern Library, New York 2003, pp. 179–180.  কানাডিয়ান হকি খেলোয়াড়  আমেরিকান বেসবল পিচার  তুর্কি গায়িকা  ইংরেজ ফুটবলার  স্কটিশ ফুটবলার  সাবেক আমেরিকান এনএফএল খেলোয়াড় আমেরিকান অভিনেতা আমেরিকান ইউটিউবার ও উদ্যোক্তা ফিনিশ র্যাপার, পপ তারকা  আমেরিকান চলচ্চিত্র ও টেলিভিশন অভিনেতা  ইংরেজ কৌতুক অভিনেতা  আমেরিকান টেলিভিশন লেখক, পরিচালক, প্রযোজক ও সুরকার আমেরিকান পপ গায়িকা  আমেরিকান ফুটবল খেলোয়াড়, লাইনব্যাকার  ইংরেজ ক্রিকেটার ইংরেজ রাগবি ইউনিয়ন খেলোয়াড় আমেরিকান ফুটবলার জাপানি কণ্ঠ অভিনেত্রী ইংরেজ প্রতিযোগিতামূলক সাঁতারুজনি পেম্বারটনআমেরিকান অভিনেতা আমেরিকান বেসবল খেলোয়াড়  কানাডিয়ান হকি খেলোয়াড়  ব্রিটিশ রোয়ার আমেরিকান সঙ্গীতশিল্পী স্কটিশ স্ট্যান্ড-আপ কমেডিয়ান এবং জাদুকর  আমেরিকান গল্ফার  অস্ট্রেলীয়-আমেরিকান গায়ক/গীতিকার  আমেরিকান সাংবাদিক, সাবেক হোয়াইট হাউস প্রেস সেক্রেটারি  আমেরিকান পেশাদার পোকার খেলোয়াড়  আমেরিকান রেস কার চালক Scott Speed www.formula1.com . Retrieved 1 July 2007. কানাডিয়ান মিশ্র মার্শাল আর্টিস্টপল স্টুয়ার্ট স্কটিশ রেস কার চালক  আমেরিকান কম্পিউটার প্রোগ্রামার ও কর্মী আমেরিকান সঙ্গীতশিল্পী আমেরিকান বাস্কেটবল খেলোয়াড়  ইংরেজ রাজনীতিবিদ  ইংরেজ ফুটবলার  আমেরিকান ভিডিও গেম লেখক Keighley, Geoff. The Final Hours of Portal 2. e-book. 2011. ব্রিটিশ ইউটিউব ব্যক্তিত্ব   তথ্যসূত্র  গ্রন্থপঞ্জি         Ulcerative colitis
পলাশ বর্মন (১ জানুয়ারি ১৯২৯ – ১০ জুন ২০০০) একজন ভারতীয় রাজনীতিবিদ ছিলেন। তিনি পশ্চিমবঙ্গের বালুরঘাট থেকে ১৯৭৭, ১৯৮০, ১৯৮৪, ১৯৮৯ এবং ১৯৯১ খ্রিস্টাব্দে বিপ্লবী সমাজতন্ত্রী দলের প্রার্থী হিসেবে ভারতীয় সংসদের নিম্নকক্ষ লোকসভায় নির্বাচিত হন। তিনি ২০০০ খ্রিস্টাব্দের ১০ জুন মারা যান।   তথ্যসূত্র   বহিঃসংযোগ ভারতীয় সংসদের দাপ্তরিক ওয়েবসাইটে প্রাপ্ত পলাশ বর্মনের জীবনী  বিষয়শ্রেণী:১৯২৯-এ জন্ম বিষয়শ্রেণী:২০০০-এ মৃত্যু বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পশ্চিমবঙ্গের রাজনীতিবিদ বিষয়শ্রেণী:চতুর্থ লোকসভার সদস্য বিষয়শ্রেণী:ষষ্ঠ লোকসভার সদস্য বিষয়শ্রেণী:সপ্তম লোকসভার সদস্য বিষয়শ্রেণী:অষ্টম লোকসভার সদস্য বিষয়শ্রেণী:নবম লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:বিপ্লবী সমাজতন্ত্রী দল (ভারত) এর রাজনীতিবিদ
রেভারেন্ড স্যার হার্বার্ট ডুনিকো (২ ডিসেম্বর ১৮৭৫ - 2 অক্টোবর ১৯৫৩) , at Leigh Rayment's Peerage Pages ছিলেন একজন ব্রিটিশ ব্যাপটিস্ট মন্ত্রী, নেতৃস্থানীয় ফ্রিম্যাসন এবং লেবার পার্টির রাজনীতিবিদ।  ওয়েলসে জন্মগ্রহণ করেন, তিনি দশ বছর বয়সে একটি কারখানায় কাজ শুরু করেন, কিন্তু অবসর সময়ে পড়াশোনা করেন এবং ইউনিভার্সিটি কলেজ নটিংহামে বৃত্তি লাভ করেন। তিনি ওয়ারিংটন এবং লিভারপুলে ব্যাপটিস্ট মন্ত্রী হিসেবে নিযুক্ত হন এবং লিভারপুল ফ্রি চার্চ কাউন্সিলের সভাপতি হন।Body without soul: The Philosophical Outlook of British Freemasonry 1700-2000 , by Professor Andrew Prescott. Published by The Cornerstone Society   তথ্যসূত্র    বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:যুক্তরাজ্যের সংসদ সদস্য ১৯২৩-১৯২৪ বিষয়শ্রেণী:যুক্তরাজ্যের সংসদ সদস্য ১৯২২-১৯২৩ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:নাইটস ব্যাচেলর বিষয়শ্রেণী:যুক্তরাজ্যের কমন্সসভার ডেপুটি স্পিকার বিষয়শ্রেণী:নটিংহ্যাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৫৩-এ মৃত্যু বিষয়শ্রেণী:১৮৭৫-এ জন্ম
পাওয়ার ২০১৬ সালে মুক্তিপ্রাপ্ত অ্যাকশন কৌতুকাভিনয়ভিত্তিক বাংলা ভাষার একটি চলচ্চিত্র। চলচ্চিত্রটি পরিচালনা করেন রাজীব কুমার বিশ্বাস।এই চলচ্চিত্রের সাউণ্ডট্রেক রচনা করেন জিৎ গাঙ্গুলী। চলচ্চিত্রের প্রধান ভূমিকায় অভিনয় করেন জিৎ, সায়ন্তিকা বন্দ্যোপাধ্যায় এবং নুসরাত জাহান। এটি একটি ২০১৪ তেলুগু চলচ্চিত্র পাওয়ারের পুনর্নির্মাণ যার অভিনয়ে ছিলেন রবি তেজা।  কাহিনি একটি ব্যক্তি যিনি তাঁর পূর্বে জীবনে দেখতে ছিলেন একজন সৎ পুলিশ-কর্মচারী মতো, তিনি পুলিশে যোগ দেওয়ার জন্য আগ্রহী।  শ্রেষ্ঠাংশে জিৎ - জিতু/এসিপি বীর প্রতাপ চৌধুরী সায়ন্তিকা বন্দ্যোপাধ্যায় - অঞ্জলি নুসরাত জাহান - শ্রুতি সব্যসাচী চক্রবর্তী - রঞ্জিত কুমার কাপুড়িয়া রজতাভ দত্ত - রামকৃষ্ণ গাঙ্গুলী খরাজ মুখোপাধ্যায় - ওসি ভজন ঘোষ কাঞ্চন মল্লিক - কাঞ্চন দিপাঞ্জন বসক - জয় কৃষ্ণ গাঙ্গুলী শান্তিলাল মুখার্জী - হরি মানসী সিনহা - জিতুর বোন দেবদূত ঘোষ - পুলিশের দারোগা প্রদীপ কুমার সরকার রাজু দত্ত - গালা গোবিন্দ সুদীপ মুখোপাধ্যায় - পুলিশের দারোগা এস. বন্দ্যোপাধ্যায় বিশ্বজিৎ চক্রবর্তী - রজত প্রতাপ চৌধুরী মৌসুমি সাহা - নিলাঞ্জনা প্রতাপ চৌধুরী সঞ্জীব সরকার - এসিপি অভিনেশ মন্ডল দেবরাজ মুখার্জী - পুলিশের দারোগা পি. বিশ্বাস কল্যাণী মন্ডল - মায়াবতী গাঙ্গুলী সুপ্রিয় দত্ত - বিজয় সোন্নাল সোমনাথ কর - দেব কৃষ্ণ গাঙ্গুলী  সাউন্ডট্র্যাক  এই সঙ্গীতগুলো রচনা করেন জিৎ গাঙ্গুলী।  তথ্যসূত্র  বিষয়শ্রেণী:২০১৬-এর চলচ্চিত্র বিষয়শ্রেণী:রাজীব কুমার বিশ্বাস পরিচালিত চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:তেলুগু চলচ্চিত্রের বাংলা পুনর্নির্মাণ বিষয়শ্রেণী:জিৎ গাঙ্গুলী সুরারোপিত চলচ্চিত্র বিষয়শ্রেণী:পশ্চিমবঙ্গ পুলিশের কাল্পনিক চিত্রায়ণ বিষয়শ্রেণী:বাংলা ভাষার ভারতীয় চলচ্চিত্র